«Հարկայինը թղթաբանություն է պահանջում, որ ապրանքը ստացանք եւ կարողանանք այնուհետեւ տեղափոխենք: Այսինքն, եթե ես խանութից տուն շոր եմ տանում, դրա համար պետք է հարկայինից հատուկ թուղթ ունենամ, եթե չունեցա՝ կտուգանվեմ: Դրա համար ենք անհանգստանում: Մինչ այս նման թղթաբանության կարիք չի եղել: Ես չգիտեմ, թե ինչի համար են դա անում, ավելորդ քաշքշուկ է, եթե չունեցա, կտուգանվեմ: Շուկայում արդեն քանի հոգի տուգանվել են: Մարդ կա, որ 20 հազար դրամի առեւտուր չի անում, բայց 240 հազարի արդեն տուգանվել է: Ուզում են, որ թողնենք գնանք էս երկրից: Օգոստոսից սկսել են պահանջել»,- armtimes.com-ի հետ զրույցում ասաց «Առինջ մոլ»-ի վաճառականներից մեկը: